open-index/open-wikipedia-markdown huggingface dataset:
ქოროიდული ნაპრალის კისტა

[მინი|ქოროიდული ნაპრალის კისტა (წითელი რგოლები). [მაგნიტურ-რეზონანსული გამოსახულება.]]
**ქოროიდული ნაპრალის კისტა** — თავის ტვინის ქოროიდულ ნაპრალში არსებული კეთილთვისებიანი კისტა. ქოროიდული ნაპრალი არის თავის ტვინის მედიალურ (შიგნითა) ზედაპირზე არსებული C-ს ფორმის ნაპრალი ჰიპოკამპიდან მონროს არხამდე, რომელსაც ემაგრება სისხლძარღვოვანი წნული. კისტა უმეტესად არის ნეიროეპითელური ან არაქნოიდული. ჩვეულებრივ, ახასიათებს უსიმპტომო მიმდინარეობა და მათი აღმოჩენა ხდება შემთხვევით - მხოლოდ ძალიან იშვიათად იწვევს ქალასშიგა წნევის მატებასა და გულყრას. 

## რესურსები ინტერნეტში 
* Choroidal fissure cyst - Radiopaedia
* Choroidal fissure - Radiopaedia

კატეგორია:ნერვული სისტემის დაავადებები
თავის ტვინის ჰიდატიდური დაავადება

[მინი|ჰიდატიდური კისტა (მეორეული). [მაგნიტურ-რეზონანსული გამოსახულება T2 რეჟიმში.]]
მინი|თავის ტვინის ჰიდატიდური კისტა. ინტრაოპერაციული სურათი.
**თავის ტვინის ჰიდატიდური დაავადება** (ასევე ცნობილი, როგორც **ნეიროჰიდატიდოზი**) — ნერვული სისტემის ინფიცირება ექინოკოკის პარაზიტის რომელიმე ფორმით (ძირითადად, E. granulosus, E. alveolaris, E. multilocularis). ინფიცირების შედეგად თავის ტვინში ვითარდება ჰიდატიდური კისტა, რომელიც, ჩვეულებრივ, არის სფეროს ფორმის და კარგად შემოსაზღვრული, გლუვი კიდეებით. ჰიდატიდური კისტა შეიძლება იყოს პირველადი (სისხლიდან პირდაპირ თავის ტვინში მოხვედრილი) ან მეორეული (სხვა ორგანოში არსებული პირველადი კისტის გასკდომის და შემდეგ აქედან სისხლით ტვინში მოხვედრილი), რომელთაგან პირველადი რაოდენობრივად უმეტესად არის მხოლოდ 1, ხოლო მეორეული კისტები არის მრავალი. გარდა ამისა, ჰიდატიდური კისტის გასკდომის და მისი სითხის სისხლში მოხვედრის შედეგად შესაძლოა განვითარდეს ანაფილაქსია.

## რესურსები ინტერნეტში 
* Cerebral hydatid disease - Radiopaedia

კატეგორია:ნერვული სისტემის დაავადებები
რატკეს ჯიბის კისტა

[მინი|რატკეს ნაპრალის კისტა (თეთრი ისარი). [მაგნიტურ-რეზონანსული გამოსახულება T1 რეჟიმში.]]
**რატკეს ჯიბის კისტა** (ასევე ცნობილი, როგორც **შუამდებარე ნაწილის კისტა** ან **რატკეს ნაპრალის კისტა**) — თავის ტვინის კეთილთვისებიანი კისტა, რომელიც შემოსაზღვრულია ეპითელური ქსოვილით და შეიცავს რატკეს ჯიბის ემბრიოლოგიურ ნარჩენებს. კისტა უმეტესად არის მცირე ზომის და არ იწვევს კლინიკურ გამოვლინებებს, თუმცა, როდესაც დიდი ზომისაა, შეიძლება გამოხატული იყოს მხედველობის დარღვევები (გამომდინარე ახლომდებარე მხედველობის ჯვარედინზე კომპრესიიდან), ჰიპოფიზის დისფუნქცია და თავის ტკივილი. ის ასევე მოიხსენიება, როგორც "შუამდებარე ნაწილის კისტა", ვინაიდან მდებარეობს ჰიპოფიზის წინა (ადენოჰიპოფიზი) და უკანა (ნეიროჰიპოფიზი) ნაწილებს შორის.

## რესურსები ინტერნეტში 
* Rathke cleft cyst - Radiopaedia

კატეგორია:ნერვული სისტემის დაავადებები
ტარლოვის კისტა

მინი|ხერხემლის მაგნიტურ-რეზონანსული გამოსახულება T1 რეჟიმში. აღინიშნება წელისა და გავის მიდამოს ტარლოვის კისტები.
**ტარლოვის კისტა** (ინგ. **Tarlov cyst**. ასევე ცნობილი, როგორც **პერინევრალური კისტა**) — ზურგის ტვინის უკანა ფესვის კვანძის მფარავი გარსის თავ-ზურგტვინის სითხით სავსე გაფართოება. ტარლოვის კისტა გვხვდება პოპულაციის 4.6%-ში და ჩვეულებრივ, უსიმპტომოდ მიმდინარეობს, თუმცა, ზოგჯერ შეიძლება გამოიხატოს მენჯის ან პერინეალური ტკივილი/დისკომფორტი, სექსუალური დისფუნქცია, ნეიროგენული კლაუდიკაცია (ქვედა კიდურების დროგამოშვებითი ტკივილი). აღსანიშნავია, რომ კისტის კედლები შეიცავს ნერვულ ბოჭკოებს, რითაც განსხვავდება სხვა მენინგეალური კისტებისგან. დიაგნოზის დასასმელად გამოიყენება მაგნიტურ-რეზონანსული გამოსახულება.

## რესურსები ინტერნეტში 
* Tarlov cyst - Radiopaedia
კატეგორია:ნერვული სისტემის დაავადებები
იურის ჯაჭვი

**იურის ჯაჭვი** () — კრატერების ჯაჭვი მთვარეზე. მდებარეობს მთვარის უკანა მხარის ჩრდილო-აღმოსავლეთ ნაწილში. სახელი ეწოდა მამაკაცის რუსული სახელის მიხედვით (დაამტკიცა საერთაშორისო ასტრონომიულმა კავშირმა 1976 წელს).

## ჯაჭვის აღწერა
იურის ჯაჭვის სიგრძე 4.52 კმ-ია. იგი გადაჭიმულია ჩრდილო-დასავლეთიდან — სამხრეთ-აღმოსავლეთის მიმართულებით. იურის ჯაჭვის უკიდურესი სელენოგრაფიული კოორდინატებია: ჩრდილო-დასავლეთი  და სამხრეთ-აღმოსავლთი . 

## სქოლიო
კატეგორია:მთვარის კრატერების ჯაჭვები
კატეგორია:კვადრანტი LQ-11
ახირება (1913)

***„ახირება“*** — 1913 წლის ამერიკული მუნჯი ფილმი, ჯეიმს სირლ დოულის რეჟისორობით. მთავარ როლს ასრულებს მერი პიკფორდი. პროდიუსერები იყვნენ ადოლფ ცუკორი და დანიელ ფრომენი. გადაიღო სტუდიამ, *„Famous Players Film Company“*. ფილმი დღეს-დღეობით დაკარგულია.
## ისტორია
1880-იან წლებში ამავე სცენარის პიესას ახალგაზრდა მინი მადერნ ფისკე ასრულებდა. ეს ერთ-ერთი პირველი დადგმა იყო, რომელმაც ფისკეს აშშ-ის ყურადღება მიაპყრო. კინოადაპტაცია მერი პიკფორდს საშუალებას აძლევდა, გამოემჟღავნებინა საკუთარი ნიჭი, და გვერდზე გადაედო პოპულარული, სახასიათო როლები.
## გადაღების პროცესი
მიუხედავად იმისა, რომ ადოლფ ცუკორმა საკუთარი ჯიბიდან გაიღო თანხა, რომ ფილმი დაეფინანსებინა, დისტრიბუცია გადამღები სტუდიის მიერ განხორციელდა (*Paramount Pictures* ჯერ არ არსებობდა).
## როლებში
*მერსი ბაქსტერი — მერი პიკფორდი;
*ჯეკ ჰენდერსონი — ოუენ მური;
*უოლი ჰენდერსონი — ერნესტ ტრუექსი;
*ჯიმ ბაქსტერი — ოგდენ კრეინი;
*მისტერ ჰენდერსონი — ჯეიმს გორდონი;
*ედით ჰენდერსონი — ბუთს ვალი;
*ლუიზა ჰაფი (უსახელო როლი);
*ჰოვარდ მისიმერი (უსახელო როლი);
*ჯონ სტეპლინგი (უსახელო როლი);
## რესურსები ინტერნეტში
* 
* 
* *Caprice* at Silent Era
* Lobby card at Women Film Pioneers Project (archived)
* Lantern slide at Mary Pickford Foundation
## სქოლიო
კატეგორია:1913 წლის ფილმები
კატეგორია:1913 წლის დაკარგული ფილმები
კატეგორია:ამერიკული შავ-თეთრი ფილმები
კატეგორია:პიესებზე დაფუძნებული ამერიკული ფილმები
კატეგორია:ამერიკული სრულმეტრაჟიანი მუნჯი ფილმები
კატეგორია:Paramount Pictures-ის ფილმები
კლარენს ოგასტეს ჩანტი

**კლარენს ოგასტეს ჩანტი** (; დ. 31 მაისი, 1865, ჰაგერმანს კორნერსი, ონტარიო, კანადა — გ. 18 ნოემბერი, 1956, რიჩმონდ ჰილი, ონტარიო, კანადა) — კანადელი ასტრონომი, ფიზიკოსი და მათემატიკოსი.

## ბიოგრაფია
კლარენს ოგასტეს ჩანტი დაიბადა 1865 წლის 31 მაისს, ონტარიოში. განათლება მიიღო ტორონტოს უნივერსიტეტსა და ჰარვარდის უნივერსიტეტში და 1891-1935 წლებში ასწავლიდა ტორონტოს უნივერსიტეტში. 1892 წლიდან კანადის სამეფო ასტრონომიული საზოგადოების წევრი იყო, ხოლო 1904-1907 წლებში — პრეზიდენტი.

მან მონაწილეობა მიიღო მზის სრული დაბნელების დასაკვირვებლად ხუთ ექსპედიციაში, რომელთაგან ყველაზე მნიშვნელოვანი 1922 წელს ავსტრალიის ექსპედიცია იყო, სადაც მან შეისწავლა სინათლის სხივების გადახრა მზის გრავიტაციულ ველში, ფარდობითობის თეორიის შესაბამისად. როგორც ფიზიკოსმა, მან აღმოაჩინა კანის ეფექტი ელექტრულ ოსცილატორებში.

მისი ძალისხმევისა და მეწარმე დევიდ დანლაპის ოჯახის ფინანსური მხარდაჭერით, 1935 წელს ტორონტოს უნივერსიტეტში გაიხსნა დევიდ დანლაპის ობსერვატორია, რომელშიც განთავსებული იყო 74 დიუმიანი ტელესკოპი, რომელიც დღემდე საუკეთესოა კანადაში.

## ხსოვნა
მის პატივსაცემად,
*მთვარის ერთ-ერთ კრატერს დაარქვეს ჩანტი;
*მთავარი სარტყლის ერთ-ერთ ასტეროიდს დაარქვეს (3315) ჩანტი.

## რესურსები ინტერნეტში
*Clarence Augustus Chant archival papers held at the University of Toronto Archives and Records Management Services

## სქოლიო
კატეგორია:კანადელი ასტრონომები
კოლოიდური კისტა

მინი|კოლოიდური კისტა. კომპიუტერული ტომოგრაფია და მაგნიტურ-რეზონანსული გამოსახულება.
**კოლოიდური კისტა** — თავის ტვინის მესამე პარკუჭში მდებარე თანდაყოლილი, კეთილთვისებიანი კისტა. ჩვეულებრივ, კლინიკური გამოვლინებები არ გვხვდება - იშვიათად ვითარდება ოკლუზიური ჰიდროცეფალია და თავის ტკივილი მონროს არხის დახშობის გამო. კისტა წარმოიქმნება პრიმიტიული ნეიროეპითელიუმის (პარაფიზის) არასწორი ფოლდინგის შედეგად და შეიცავს მუცინს, სისხლის ნარჩენებს (ჰემოსიდერინი), ქოლესტერინს, იონებს, ხოლო გარედან დაფარულია ცილინდრული ეპითელიუმის ერთი შრით, რომელიც წარმოქმნის მუცინს. დიაგნოზის დასმა ხდება კომპიუტერული ტომოგრაფიისა და მაგნიტურ-რეზონანსული გამოსახულების საფუძველზე. მძიმე კლინიკური გამოვლინებების შემთხვევაში შეიძლება კისტის ნეიროქირურგიული რეზექცია ენდოსკოპიური ან ღია ქირურგიული მეთოდით.

## რესურსები ინტერნეტში 
* Colloid cyst of the third ventricle - Radiopaedia

კატეგორია:ნერვული სისტემის დაავადებები
ფრედერიკსუნის მუნიციპალიტეტი

**ფრედერიკსუნის მუნიციპალიტეტი** () — მუნიციპალიტეტი (დანიურად — *kommune*) დანიის აღმოსავლეთ ნაწილში, კუნძულ ზელანდიაის ჩრდილოეთ ნაწილში, დედაქალაქის რეგიონში. მუნიციპალიტეტის ფართობი 250.6 კმ²-ია, მოსახლეობა 47,052 ადამიანს შეადგენს (2025), ხოლო მოსახლეობის სიმჭიდროვე 187.7 ადამიანია კმ²-ზე. მუნიციპალური საბჭო 23 წევრისგან შედგება, რომლებსაც 4 წლის ვადით ირჩევენ. 2014 წლის 1-ელი იანვრიდან მუნიციპალიტეტის მერია ჯონ შმიდტ ანდერსენი.

## იხილეთ აგრეთვე
*დანიის ქალაქების სია
*დანიის მუნიციპალიტეტების სია

## რესურსები ინტერნეტში
* Municipal statistics: NetBorger Kommunefakta, delivered from KMD aka Kommunedata (Municipal Data)
* Municipal mergers and neighbors: Eniro new municipalities map
*Road map from Google maps
*The new Frederikssund municipality's official website (Danish only)
*Frederikssund / Hornsherred Tourist Bureau
*Frederikssund Gymnasium 
*Center Bowl
*Frederikssund Golf Club 
*Photos
*The local public library (in Danish)
*Frederikssund marina (in Danish)

## სქოლიო
კატეგორია:დედაქალაქის რეგიონის მუნიციპალიტეტები
კატეგორია:დანიის მუნიციპალიტეტები
კატეგორია:ფრედერიკსუნის მუნიციპალიტეტი
განკითხვის დღის საათი

მინი|85 წამი შუაღამემდე, „განკითხვის დღის საათზე“
**„განკითხვის დღის საათი“** () — ჩიკაგოს უნივერსიტეტის „ატომური მეცნიერების ბიულეტენის“ პროექტი, რომლის ათვლაც 1947 წელს პირველი ამერიკული ატომური ბომბის შემქმნელებმა დაიწყეს.

პროექტის პერიოდული გამოცემის გარეკანზე პერიოდულად გამოსახულია საათი, რომლის საათისა და წუთის ისრებიც შუაღამემდე რამდენიმე წუთით/წამით ადრე მიუთითებს. შუაღამემდე დარჩენილი დრო საერთაშორისო ვითარების დაძაბულობას და ბირთვული იარაღის განვითარების პროგრესს განასახიერებს. თავად შუაღამე ბირთვული კატასტროფის მომენტს განასახიერებს.

საათის ისრების შეცვლის გადაწყვეტილებას ჟურნალის დირექტორთა საბჭო იღებს მოწვეული ექსპერტების დახმარებით, მათ შორის 18 ნობელის პრემიის ლაურეატის დახმარებით.

2020 წლამდე საათი წუთებში ითვლებოდა. 2017 წელს საათი პირველად წუთის მეასედზე დაარეგულირეს. 2020 წლიდან შუაღამემდე უკუთვლა წამის ისრის გამოყენებით ხორციელდება.

2026 წლის 27 იანვარს, საათმა კიდევ გადაიწია და მხოლოდ 85 წამი დარჩა — უმოკლესი მანძილი „განკითხვის დღის საათის“ ისტორიაში.

## ისტორია
პროექტის 78-წლიანი ისტორიის განმავლობაში, საათის ისრებმა პოზიცია 27-ჯერ შეიცვალა, მათ შორის 1947 წელს თავდაპირველად დაყენებული შვიდი წუთი. კუბის სარაკეტო კრიზისის (1962) დროს მსოფლიო ბირთვული ომისგან ორი ნაბიჯით იყო დაშორებული. თუმცა, კრიზისის სწრაფად (38 დღეში) მოგვარების გამო, საათს რეაგირების დრო არ ჰქონდა და მისი ჩვენებები უცვლელი დარჩა. 1960-1963 წლებში საათი შვიდ წუთს აჩვენებდა (1963 წელს ეს დრო თორმეტ წუთამდე გაიზარდა).
მინი|ცენტრი|400პქ|„განკითხვის დღის საათის“ ცვალებადობა 1947 წლიდან დღემდე

## იხილეთ აგრეთვე
*მესამე მსოფლიო ომი

## რესურსები ინტერნეტში
* 
* *Bulletin of the Atomic Scientists*
* Timeline of the Doomsday Clock

## სქოლიო
კატეგორია:ბირთვული ომი
დეივის ჯაჭვი

**დეივის ჯაჭვი** () — კრატერების ჯაჭვი მთვარეზე. მდებარეობს მთვარის ხილული მხარის ჩრდილო-აღმოსავლეთ ნაწილში. სახელი ეწოდა, ჯაჭვის მახლობლად არებული დეივის მიხედვით (დაამტკიცა საერთაშორისო ასტრონომიულმა კავშირმა 1976 წელს).

## ჯაჭვის აღწერა
დეივის ჯაჭვის სიგრძე 52.34 კმ-ია. იგი მიემართება ჩრდილო-აღმოსავლეთიდან — სამხრეთ-დასავლეთის მიმართულებით. დეივის ჯაჭვის უკიდურესი სელენოგრაფიული კოორდინატებია: ჩრდილო-აღმოსავლეთი  და სამხრეთ-დასავლეთი .

## სქოლიო
კატეგორია:მთვარის კრატერების ჯაჭვები
კატეგორია:კვადრანტი LQ-19
ლას-კრუსესი (გვატემალა)

**ლას-კრუსესი** () — მუნიციპალიტეტი პეტენის დეპარტამენტში, გვატემალაში. 2022 წლის აღწერის მიხედვით, მუნიციპალიტეტის მოსახლეობა 39 188 ადამიანს შეადგენს. მუნიციპალიტეტი 2011 წელს გამოეყო ლა-ლიბერტადს. მუნიციპალიტეტის ჩრდილოეთითა და აღმოსავლეთით ლა-ლიბერტადი მდებარეობს, დასავლეთით ― ოკოსინგო (მექსიკა), სამხრეთით კი ― საიასჩე.

## სქოლიო
კატეგორია:პეტენის დეპარტამენტის მუნიციპალიტეტები
AVID

მინი|AVID. მაგნიტურ-რეზონანსული გამოსახულება T2 რეჟიმში. აღინიშნება ტრიადისათვის დამახასიათებელი სამივე სტრუქტურული ანომალია.
**AVID** (ინგ. **A**symmetric **v**entriculomegaly, **i**nterhemispheric cyst, **d**ysgenesis of the corpus callosum. **ასიმეტრიული ვენტრიკულომეგალია, ინტერჰემისფერული კისტა, კორძიანი სხეულის დისგენეზია**) — თავის ტვინის თანდაყოლილი ანომალიების ტრიადა. კლინიკური გამოვლინებები ცვალებადია, თუმცა, უმეტესად მოიცავს განვითარების დარღვევას, გულყრას, თავის ანომალიურ ფორმას. დიაგნოზის დასმა შესაძლებელია როგორც მუცლადყოფნის პერიოდში რუტინული პრენატალური სონოგრაფიის მეშვეობით, ისე მაგნიტურ-რეზონანსული ან კომპიუტერულ-ტომოგრაფიული კვლევების დახმარებით. შესაბამისად, სტრუქტურული ანომალიები, რომელთა აღმოჩენაც ხდება, არის პარკუჭების ასიმეტრიული გაზრდა, კისტური წარმონაქმნი თავის ტვინის ნახევარსფეროებს შორის და კორძიანი სხეულის არასრულყოფილი განვითარება.

## რესურსები ინტერნეტში 
* Asymmetric ventriculomegaly, interhemispheric cyst and dysgenesis of the corpus callosum (AVID) - Radiopaedia
* Dhakal P, Aryal AB, Dev A, Dhakal S, Kandel D. Asymmetric ventriculomegaly, interhemispheric cyst, and dysgenesis of corpus callosum (AVID) - case report. Radiol Case Rep. 2023 Aug 28;18(11):3936-3940. doi: 10.1016/j.radcr.2023.08.019. PMID: 37663572; PMCID: PMC10472145
კატეგორია:ნერვული სისტემის დაავადებები
David Derrick Jr.

300px|მინი|დეივიდ დერიკ ჯუნიორი
**დევიდ გ. დერიკ უმცროსი** არის ამერიკელი კინორეჟისორი და სტორიბორდის მხატვარი. ის ყველაზე მეტად ცნობილია თავისი მუშაობით დისნეიში, მათ შორის მოანა 2-ის (2024) თანარეჟისორობით.

## ადრეული ცხოვრება და განათლება 
დერიკი სწავლობდა იუთას უნივერსიტეტში 1998 წლიდან 2000 წლამდე, სადაც შეისწავლა სახვითი ხელოვნება, შემდეგ კი ანიმაციას სწავლობდა კალიფორნიის ხელოვნების ინსტიტუტში 2001 წლიდან 2004 წლამდე.

## კარიერა 
დერიკმა დაიწყო მუშაობა როგორც სტორიბორდის მხატვარმა DreamWorks Animation-ში, მონაწილეობა მიიღო ისეთ ფილმებში, როგორიცაა Flushed Away, Bee Movie, How to Train Your Dragon, Megamind და Rise of the Guardians, სანამ DreamWorks-ს დატოვებდა და შეუერთდა Walt Disney Animation Studios-ს, რათა გაეგრძელებინა მუშაობა სტორიბორდის მხატვრად ფილმებში Moana, Raya and the Last Dragon, Encanto და Strange World.მან დაამდებარა რეჟისორად Moana-ს გაგრძელებით, Moana 2-ით, ჯეისონ ჰენდთან და დანა ლედუ მილერთან ერთად.

## ფილმოგრაფია 
! წელი !! ტიტული !! დირექტორი !! სიუჟეტის მხატვარი
|-
| 2006 || ჩავარდნილი || არა || კი
|-
| 2007 || ფუტკრების ფილმი || არა || კი
|-
| 2010 || როგორ მოვათვინიეროთ დრაკონი და მეგა ტვინი|| არა || კი
|-
| 2012 || მცველთა აღზევება || არა || კი
|-
| 2016 || მოანა || არა || კი
|-
| 2019 || მეფე ლომი || არა || კი
|-
| 2021 || რაია და უკანასკნელი დრაკონი და ენკანტო ||არა  || კი
|-
| 2022 || უცნაური სამყარო || არა || კი ნახევრად
|-
| 2024 || მოანა 2 || კი || არა
|-

## სქოლიო
შიზენცეფალია

მინი|ცალმხრივი ღია ტიპის შიზენცეფალია. კომპიუტერული ტომოგრაფია.
**შიზენცეფალია** — ნერვული სისტემის თანდაყოლილი ანომალია, რა დროსაც აღინიშნება რუხი ნივთიერებით ამოფენილი ნაპრალი თავის ტვინში. გამომწვევი მიზეზი შეიძლება იყოს როგორც ნეირონული მიგრაციის დარღვევა ემბრიონული განვითარების პერიოდში, ისე თავის ტვინის ინსულტი მუცლადყოფნისას. არსებობს შიზენცეფალიის ღია (ინგ. open-lip) და დახურული (ინგ. closed-lip) ტიპები, რომელთაგან ღია უფრო ხშირია და ამ დროს ნაპრალი ვრცელდება პარკუჭიდან ქერქამდე (შესაბამისად, ეპენდიმალური უჯრედებიდან თავის ტვინის რბილ გარსამდე). დახურული ტიპის დროს ნაპრალის სიგრძე ნაკლებია და ქერქიდან იწყება, თუმცა, არ აღწევს პარკუჭამდე. გარდა ამისა, აღსანიშნავია, რომ ცალმხრივი შიზენცეფალია უმეტესად არის დახურული ტიპის, ხოლო ორმხრივი - ღია. რუხი ნივთიერება, რომელიც ამოფენს ნაპრალს, უმეტესად არის ანომალური და ხასიათდება პოლიმიკროგირიით.

## რესურსები ინტერნეტში 
* Schizencephaly - Radiopaedia

კატეგორია:ნერვული სისტემის დაავადებები
ჰოლოპროზენცეფალია

[მინი|**წილოვანი ჰოლოპროზენცეფალია**. [მაგნიტურ-რეზონანსული გამოსახულება T2 რეჟიმში. აღინიშნება ნახევარსფეროთაშორისი ნაპრალი და განცალკევებული თალამუსები.]]
[მინი|**ნახევარწილოვანი ჰოლოპროზენცეფალია**. [მაგნიტურ-რეზონანსული გამოსახულება T2 რეჟიმში. აღინიშნება ნაწილობრივ შერწყმული თალამუსები.]]
[მინი|**აწილოვანი ჰოლოპროზენცეფალია.** [მაგნიტურ-რეზონანსული გამოსახულება T1 რეჟიმში. აღინიშნება თავის ტვინის შუამდებარე სტრუქტურების უკუგანვითარება და ერთი ცალი დიდი ზომის პარკუჭი (მონოპარკუჭი)]]
**ჰოლოპროზენცეფალია** (ინგ. **HPE** - **H**olo**p**ros**e**ncephaly) — ნერვული სისტემის თანდაყოლილი ანომალია, გამოწვეული თავის ტვინის ორ ნახევარსფეროდ არასრული გაყოფით. გამოიყოფა 3 ტიპი: აწილოვანი (ალობარული), ნახევარწილოვანი (სემილობარული) და წილოვანი (ლობარული), შესაბამისად, სიმძიმის კლებით. კლინიკური გამოვლინებები მოიცავს სახის შუამდებარე ნაწილის ანომალიებს: პრობოსკი (ხორთუმი - ანომალიური წარმონაქმნი ცხვირის მიდამოში), ციკლოპია (ერთი თვალბუდე ერთი თვალით სახის შუა ნაწილში), გაპობილი სასა/ტუჩი, ოკულარული ჰიპოტელორიზმი (თვალებს შორის მანძილის შემცირება). გარდა ამისა, აღინიშნება გენიტალური დეფექტები, პოლიდაქტილია, ხერხემლის პათოლოგიები, დიდი ზომის არტერიების ტრანსპოზიცია. წილოვანი ჰოლოპროზენცეფალიის დროს აღინიშნება ჰემისფეროთაშორისი ნაპრალი და თალამუსები ერთმანეთისგან განცალკევებულია, ნახევარწილოვანის დროს კი თალამუსები შერწყმულია. აწილოვანი ფორმა ხასიათდება ყველაზე მაღალი სიხშირითა და მძიმე მიმდინარეობით და ამ დროს ჰემისფეროების განცალკევების სრული დარღვევის გამო თავის ტვინის შუამდებარე სტრუქტურები განიცდის უკუგანვითარებას.

## რესურსები ინტერნეტში 
* Alobar holoprosencephaly - Radiopaedia

კატეგორია:ნერვული სისტემის დაავადებები
მელჩორ-დე-მენკოსი

**მელჩორ-დე-მენკოსი** () — მუნიციპალიტეტი პეტენის დეპარტამენტში, გვატემალაში, ბელიზის საზღვართან. 2022 წლის აღწერის მიხედვით, მუნიციპალიტეტის მოსახლეობა 30 682 ადამიანს შეადგენს. ფართობია 2,098 კმ². დაარსდა 1962 წელს. მუნიციპალიტეტის ტერიტორიაზე მდებარეობს მაიას ცივილიზაციის არქეოლოგიური ძეგლი ლა-ბლანკა.

## კლიმატი
## ბიბლიოგრაფია
*

## სქოლიო
კატეგორია:პეტენის დეპარტამენტის მუნიციპალიტეტები
რომბენცეფალოსინაფსი

მინი|რომბენცეფალოსინაფსი. მაგნიტურ-რეზონანსული გამოსახულება T2 რეჟიმში. აღინიშნება "იხვის ნიშანი".
**რომბენცეფალოსინაფსი** — თავის ტვინის თანდაყოლილი სტრუქტურული ანომალია, რა დროსაც აღინიშნება ნათხემის შუა ნაწილის - ჭიის - არარსებობა, რის გამოც მისი ჰემისფეროები პირდაპირ ერთმანეთს უერთდება. რომბენცეფალოსინაფსის გამომწვევ მიზეზად მიიჩნევა ინფარქტი გესტაციის 28-44 დღეებს შორის. კლინიკური გამოვლინებები მოიცავს ატაქსიას, თვალის მოძრაობის დარღვევებს, მოტორულ პათოლოგიებს. დაავადება უმეტესად ლეტალურია ბავშვობის ან ახალგაზრდობის ასაკში. დიაგნოზის დასმა ხდება მაგნიტურ-რეზონანსული გამოსახულების საფუძველზე, სადაც აღინიშნება "იხვი დონალდის ნიშანი".

## რესურსები ინტერნეტში 
* Rhombencephalosynapsis - Radiopaedia

კატეგორია:ნერვული სისტემის დაავადებები
ჰემიმეგალენცეფალია

[მინი|მარცხენა ჰემისფეროს ჰემიმეგალენცეფალია. [მაგნიტურ-რეზონანსული გამოსახულება T1 რეჟიმში.]]
**ჰემიმეგალენცეფალია** (ინგ. **HME** - **H**emi**m**egal**e**ncephaly. ასევე ცნობილი, როგორც **უნილატერალური მეგალენცეფალია**) — თავის ტვინის თანდაყოლილი ანომალია, რა დროსაც ერთი ნახევარსფეროს ყველა სტრუქტურა განიცდის ზომაში პათოლოგიურ ზრდას მეორე ნახევარსფეროსთან შედარებით. გამომწვევი მიზეზი შეიძლება იყოს ნერვული უჯრედების როგორც პროლიფერაციის გაზრდა, ისე - აპოპტოზის შემცირება. კლინიკური გამოვლინებები მოიცავს გულყრას, განვითარების შეფერხებას, ჰემიპარეზს, მხედველობის დარღვევებს, მაკროცეფალიას. გულყრა უმეტესად მედიკამენტებს არ ემორჩილება, რის გამოც ხშირად ტარდება ჰემისფერექტომია (პათოლოგიური ნახევარსფეროს ამოკვეთა ან კავშირების გაწყვეტა ჯანმრთელ ნახევარსფეროსთან).

## რესურსები ინტერნეტში 
* Hemimegalencephaly - Radiopaedia

კატეგორია:ნერვული სისტემის დაავადებები
ჰიდრანენცეფალია

მინი|300x300პქ|ჰიდრანენცეფალია. მაგნიტურ-რეზონანსული გამოსახულება T1 რეჟიმში.
**ჰიდრანენცეფალია** — თავის ტვინის ჰემისფეროების ქსოვილის სიკვდილი და მისი ჩანაცვლება თავ-ზურგტვინის სითხითა და ქერქის/თეთრი ნივთიერების ნარჩენებით სავსე პარკით. გამომწვევი მიზეზი შეიძლება იყოს მუცლადყოფნის პერიოდის ინფარქტი, ჰიპოქსიურ-იშემიური დაზიანებები, ინფექცია. ჰიდრანენცეფალიის მსუბუქი ფორმაა პორენცეფალია, რა დროსაც თავის ტვინის მცირე ნაწილის ჩანაცვლება ხდება კისტური წარმონაქმნით. რადიოლოგიურ კვლევებზე (კომპიუტერული ტომოგრაფია, მაგნიტურ-რეზონანსული გამოსახულება) აღინიშნება ლიქვორითა და ქერქის/თეთრი ნივთიერებების ნარჩენებით სავსე პარკი, თუმცა, შენარჩუნებულია ისეთი სტრუქტურები, როგორიცაა თალამუსი, სისხლძარღვოვანი წნული, ბაზალური განგლია, ტვინის ღერო, მენინგეალური გარსი.

## რესურსები ინტერნეტში 
* Hydranencephaly - Radiopaedia

კატეგორია:ნერვული სისტემის დაავადებები
პოპტუნი

**პოპტუნი** () — მუნიციპალიტეტი პეტენის დეპარტამენტში, გვატემალაში. 2022 წლის აღწერის მიხედვით, მუნიციპალიტეტის მოსახლეობა 69,437 ადამიანს შეადგენს, ხოლო ფართობი 1,766 კმ²-ია. მუნიციპალიტეტის მერია ხოსე ობდულიო პინტო ვიდესი.

## გეოგრაფია
პოპტუნი ქალაქ გვატემალიდან 385 კმ-ის დაშორებით მდებარეობს. მუნიციპალიტეტის ჩრდილოეთით დოლორესის მუნიციპალიტეტი მდებარეობს, სამხრეთით ― სან-ლუისი, აღმოსავლეთით ― ბელიზი, დასავლეთით კი ― საიასჩე.

## სქოლიო
კატეგორია:პეტენის დეპარტამენტის მუნიციპალიტეტები
კოლპოცეფალია

[მინი|კოლპოცეფალია. [მაგნიტურ-რეზონანსული გამოსახულება T2 რეჟიმში.]]
**კოლპოცეფალია** — თავის ტვინის სტრუქტურული პათოლოგია, გამოწვეული გვერდითი პარკუჭების კეფის რქის ანომალიური, არაპროპორციული გაფართოებით. გამომწვევი მიზეზი შეიძლება იყოს თეთრი ნივთიერების განუვითარებლობა, ჰიდროცეფალია ან ნეირონული მიგრაციის დარღვევა. კლინიკური გამოვლინებები მოიცავს მოძრაობის დარღვევებს, გონებრივ ჩამორჩენას, მხედველობის პათოლოგიებსა და გულყრას. კოლპოცეფალიის დიაგნოზის დასასმელად საჭიროა, რომ ფარდობა გვერდითი პარკუჭის კეფისა და შუბლის რქების სიგანეებს შორის (P/A, ანუ კეფის რქის სიგანე/შუბლის რქის სიგანე) იყოს 3-ის ტოლი ან მეტი.

## რესურსები ინტერნეტში 
* Colpocephaly - Radiopaedia

კატეგორია:ნერვული სისტემის დაავადებები
სან-ანდრესი (გვატემალა)

**სან-ანდრესი** () — მუნიციპალიტეტი პეტენის დეპარტამენტში, გვატემალაში. მდებარეობს პეტენ-იცის ტბის ჩრდილო-დასავლეთ სანაპიროზე. 2022 წლის აღწერის მიხედვით, მუნიციპალიტეტის მოსახლეობა 35 465 ადამიანს შეადგენს. მუნიციპალიტეტის ფართობია 8,874 კმ². შეიქმნა 1962 წელს. 1990-იან წლებში მუნიციპალიტეტის ტერიტორიის 93%-ზე მეტი ცენტრალურმა მთავრობამ დაცულ ნაკრძალად გამოაცხადა.

## კლიმატი
## სქოლიო
კატეგორია:პეტენის დეპარტამენტის მუნიციპალიტეტები
სან-ფრანსისკო (პეტენი)

**სან-ფრანსისკო** () — მუნიციპალიტეტი პეტენის დეპარტამენტში, გვატემალაში. 2022 წლის აღწერის მიხედვით, მუნიციპალიტეტის მოსახლეობა 16,787 ადამიანს შეადგენს. მუნიციპალიტეტის ფართობია 320 კმ². მუნიციპალიტეტის ჩრდილოეთით სანტა-ელენა, სან-ბენიტო და ფლორესი მდებარეობს, სამხრეთით — საისჩე, აღმოსავლეთით — სანტა-ანა, ხოლო დასავლეთით — ლა-ლიბერტადი.

## რესურსები ინტერნეტში
* San Francisco, El Petén Official Site (Spanish)

კატეგორია:პეტენის დეპარტამენტის მუნიციპალიტეტები
სან-ბენიტო (გვატემალა)

**სან-ბენიტო** () — მუნიციპალიტეტი პეტენის დეპარტამენტში, გვატემალაში. 2022 წლის აღწერის მიხედვით, მუნიციპალიტეტის მოსახლეობა 	54,189 ადამიანს შეადგენს. მუნიციპალიტეტის ფართობია 112 კმ². მდებარეობს ზღვის დონიდან 137 მეტრის სიმაღლეზე.

## კლიმატი
## სქოლიო
კატეგორია:პეტენის დეპარტამენტის მუნიციპალიტეტები
მირაბელო კავალორი

**მირაბელო კავალორი** (; დ. 1535, ფლორენცია — გ. 1572, ფლორენცია) — ფლორენციული სკოლის მანიერიზმის პერიოდის იტალიელი ფერმწერი.

## ბიოგრაფია
კავალორი დაიბადა სალინკორნოში, მონტეფორტინოს მახლობლად (მარკეს რეგიონი). იგი მაზო და სან-ფრიანოს თანამედროვე და ჯორჯო ვაზარიზე უმცროსი იყო, რომელმაც კავალორი სხვა ფლორენციელ ფერმწერებთან ერთად პალაცო ვეკიოში ფრანჩესკო I-ის სტუდიოლოს  მოსახატად დაიქირავა.

კავალორი, შესაძლოა, მიკელე ტოზინის მოწაფე იყო, რომლის სახელოსნოშიც მან გაიცნო და დაუმეგობრდა ჯიროლამო მაკიეტის. 1545-1555 წლებში მათ საერთო სახელოსნო ჰქონდათ, სადაც ერთობლივად შექმნეს ნამუშევრების სერია. ამ ნამუშევრებს იხსენიებს ბიოგრაფი ჯორჯო ვაზარი, თუმცა მოგვიანებით ისინი დაკარგულად გამოცხადდა. საკუთარ შემოქმედებაში კავალორი განიცდიდა ანდრეა დელ სარტოსა და როსო ფიორენტინოს გავლენას, თუმცა მასზე ყველაზე დიდი კვალი პონტორმომ დატოვა.

## გალერეა

Mirabello_Cavalori_knight.jpg|მალტის ორდენის რაინდის პორტრეტი
Mirabello_Cavalori_002.jpg|შალის მანუფაქტურა. 1570-1572. ტილო, ზეთი. ფრანჩესკო I-ის სტუდიოლო, პალაცო ვეკიო, ფლორენცია.
Mirabello_Cavalori_001.jpg|ლავინიას მსხვერპლშეწირვა. 1570-1573. ტილო, ზეთი. ფრანჩესკო I-ის სტუდიოლო, პალაცო ვეკიო, ფლორენცია.
Mirabello_Cavalori,_lavinia_all'ara,_1570-73_circa,_03.jpg|ლავინიას მსხვერპლშეწირვა. დეტალი
Mirabello_Cavalori_Isaac_bendice_a_Jacob.jpg|ისაკი აკურთხებს იაკობს. პალაცო ვეკიო, ფლორენცია.
Mirabello_cavalori,_ritratto_di_giovane_come_allegoria_dell'amicizia,_post_1565_(coll._priv.)_02.jpg|ჭაბუკის პორტრეტი, როგორც მეგობრობის ალეგორია. 1565 წლის შემდეგ. კერძო კოლექცია.
Mirabello_cavalori,_ritratto_di_donna,_1570_ca._(coll._priv.)_01.jpg|ქალბატონის პორტრეტი. დაახლ. 1570. ტილო, ზეთი. კერძო კოლექცია.
Mirabello_cavalori,_ritratto_di_giovinetto_a_mezzo_busto,_1560-70_ca._02.jpg|ჭაბუკის პორტრეტი. დეტალი. 1560-1570 წლებს შორის. ტილო, ზეთი. ბარდინის მუზეუმი, ფლორენცია.

## სქოლიო
კატეგორია:იტალიელი მხატვრები
კატეგორია:XVI საუკუნის იტალიელი მხატვრები
ლიზენცეფალია

[მინი|ლიზენცეფალია. [მაგნიტურ-რეზონანსული გამოსახულება T1 რეჟიმში.]]
**ლიზენცეფალია** — ნერვული სისტემის თანდაყოლილი პათოლოგია, რა დროსაც აღინიშნება თავის ტვინის ანომალიურად გლუვი ზედაპირი. დაავადების განვითარების მექანიზმია ნეირონული მიგრაციის დარღვევა, რისი გამომწვევი მიზეზი შეიძლება იყოს მუცლადყოფნის პერიოდის ინფექცია (ვირუსული), ინფარქტი ან სისხლის მიწოდების დარღვევა. გარდა ამისა, აღმოჩენილია X და მე-17 ქრომოსომის გენები, რომელთა მუტაცია ასოცირებულია ლიზენცეფალიასთან. კლინიკური გამოვლინებები მოიცავს განვითარების დარღვევებს, ჰიპოტონიას, გულყრას, დისფაგიას (ყლაპვის გაძნელება). არსებობს ლიზენცეფალიის 2 ტიპი (I, II), რომელთაგან ტიპი II ხასიათდება უფრო მძიმე კლინიკური გამოვლინებებით.

## რესურსები ინტერნეტში 
* Lissencephaly-pachygyria spectrum - Radiopaedia

კატეგორია:ნერვული სისტემის დაავადებები
სან-ლუისი (პეტენი)

**სან-ლუისი** () — მუნიციპალიტეტი პეტენის დეპარტამენტში, გვატემალაში. 2022 წლის აღწერის მიხედვით, მუნიციპალიტეტის მოსახლეობა 77,395 ადამიანს შეადგენს. მუნიციპალიტეტის ფართობია 2,913 კმ².

## კლიმატი
## რესურსები ინტერნეტში
*San Luis municipal website
*Coat of arms of San Luis

## სქოლიო
კატეგორია:პეტენის დეპარტამენტის მუნიციპალიტეტები
საიასჩე

**საიასჩე** () — მუნიციპალიტეტი პეტენის დეპარტამენტში, გვატემალაში. მდებარეობს მდინარე რიო-დე-ლა-პასიონის ნაპირზე. 2022 წლის აღწერის მიხედვით, მუნიციპალიტეტის მოსახლეობა 99,787 ადამიანს შეადგენს. მუნიციპალიტეტის ფართობია 3,904 კმ².

## კლიმატი
კიოპენის კლიმატის კლასიფიკაციით, სიასჩე ტროპიკული მუსონური კლიმატის სარტყელშია მოქცეული.

## ბიბლიოგრაფია
* 
* 

## რესურსები ინტერნეტში
* Municipal website

## სქოლიო
კატეგორია:პეტენის დეპარტამენტის მუნიციპალიტეტები
ჩად არჩიბალდი

**ჩად არჩიბალდი** (დ. 30 ივლისი, 1981) — კანადელი კინოს, ტელევიზიისა და მუსიკალური ვიდეოების პროდიუსერი და რეჟისორი.

## ფილმოგრაფია
### კინო
**„Kill“* (2007)
**„If A Tree Falls“* (2009) (პროდიუსერი)
**„Bounty Hunters“* (2010) (პროდიუსერი)
**„Neverlost“* (2011)
**„Antisocial“* (2013) (პროდიუსერი)
**„The Drownsman“* (2014)
**„Ejecta“* (2014)
**„Hellmouth“* (2014) (პროდიუსერი)
**„Septic Man“* (2014) (პროდიუსერი)
**„Antisocial 2“* (2015) (პროდიუსერი)
**„The Sublet“* (2015) (პროდიუსერი)
**„Bite“* (2015)
**„Bed of the Dead“* (2016) (პროდიუსერი)
**„Let Her Out“* (2016) (პროდიუსერი)
**„The Heretics“* (2017)
*''„I'll Take Your Dead“* (2019)
**„The Oak Room“* (2020) (პროდიუსერი)
**„Vicious Fun“* (2021) (პროდიუსერი)
**„It Feeds“* (2025)

### ტელევიზია
**„Creepy Canada“* (2006, 6 ეპიზოდი)
**„The Haunted Museum“'' (2022, 3 ეპიზოდი)

## რესურსები ინტერნეტში
* 
* 

## სქოლიო
კატეგორია:დაბადებული 30 ივლისი
კატეგორია:დაბადებული 1981
კატეგორია:მამაკაცები
კატეგორია:პროდიუსერები
კატეგორია:რეჟისორები
კატეგორია:კანადელები
ატენასი (კანტონი)

**ატენასის კანტონი** () ― კანტონი ალახუელის პროვინციაში, კოსტა-რიკაში. 2022 წლის აღწერის მიხედვით, მუნიციპალიტეტის მოსახლეობა 30,407 ადამიანს შეადგენს, რაც 2011 წლის მაჩვენებელთან შედარებით 19.4 %-ით მეტია. კანტონის ფართობია 126.31 კმ². მოსახლეობის სიმჭიდროვეა 240.7 ადამიანი კმ²-ზე. კანტონს სახელი ეწოდა საბერძნეთის ქალაქ ათენის საპატივცემულოდ.

## რაიონები
ატენასის კანტონის რაიონებია:
# ატენასი
# ხესუსი
# მერსედესი
# სან-ისიდრო
# კონსეფსიონი
# სან-ხოსე
# სანტა--ეულალია
# ესკობალი

## შენიშვნა
## სქოლიო
კატეგორია:ალახუელის პროვინციის კანტონები
ლაურა დელ რიო

**ლაურა დელ რიო გარსია**  (დ. 5 თებერვალი, 1982) —  ესპანელი საფეხბურთო მწვრთნელი და ყოფილი მოთამაშე, რომელიც თავდამსხმელის პოზიციაზე თამაშობდა. ბოლოს იგი კაცთა კლუბ „Flat Earth FC“-ს წვრთნიდა.

ის თამაშობდა ინგლისში „Bristol Academy“-ში, „FA WSL“„“-ში.მანამდე კი ასპარეზობდა „AD Torrejón“, „CE Sabadell“ და „Levante UD“ გუნდებში ესპანეთის სუპერლიგაში, „FC Indiana“-ში „W-League“-ში, 1. „FFC Frankfurt“-ში გერმანიის ბუნდესლიგაში, ასევე „Boston Breaker“„“s და „Philadelphia Independence“ გუნდებში WPS-ში. დელ რიომ ესპანეთის ქალთა ეროვნულ ნაკრებში 14 გოლი გაიტანა, თუმცა მწვრთნელთან კონფლიქტის შემდეგ მან ნაკრები დატოვა.

## საკლუბო კარიერა
დელ რიომ კარიერა დაიწყო „AD Torrejón“-ში 1999 წელს, ხოლო მომდევნო წელს გადავიდა „Levante UD“-ში. ვალენსიაში გატარებულ ორ სეზონში მან ლევანტესთან ერთად ორი „დუბლი“ მოიგო — გუნდმა მოიგო როგორც „Superliga Femenina“, ასევე „Copa de la Reina“. შემდეგ დელ რიომ ორი სეზონი გაატარა „CE Sabadell“-ში და შემდეგ კვლავ დაბრუნდა ლევანტეში, სადაც კიდევ ოთხი წელი დარჩა. ამ პერიოდში მან მოიგო დამატებით ერთი ლიგის ტიტული 2008 წელს და კიდევ ორი თასი.

2008 წელს მან პირველად დატოვა ესპანეთი და „FC Indiana“-ში გადავიდა „W-League“-ში სათამაშოდ. ორი წლის განმავლობაში იქ 33 გოლი გაიტანა და „All-League“ გუნდშიც მოხვდა. 2009 წლის ზაფხულში მან კონტრაქტი გააფორმა ევროპულ გრანდთან — „FFC Frankfurt“-თან. სეზონი სათადარიგოთა სკამიდან დაიწყო, თუმცა სამ თამაშში ზედიზედ გოლის გატანის შემდეგ ძირითად შემადგენლობაში ადგილი დაიმკვიდრა რამდენიმე კვირით. ბუნდესლიგაში მან სულ 10 მატჩში 6 გოლი გაიტანა, რის შემდეგაც დეკემბერში გუნდი დატოვა და „Boston Breakers“-ს შეუერთდა, რითაც დებიუტი ჰქონდა WPS-ში. 2011 სეზონისთვის ის გადავიდა „Philadelphia Independence“-ში, სადაც ჩემპიონატის პლეიოფში გავიდა. ფინალში მან გუნდის ბოლო პენალტი ვერ გაიტანა და მისი გუნდი მეორე ადგილზე გავიდა.

2012 წელს დელ რიო შეუერთდა ინგლისურ FA WSL კლუბ „Bristol Academy“-ს. მწვრთნელ მარკ სამპსონის ხელმძღვანელობით გუნდმა 2013 წელს FA WSL-ში მეორე ადგილი დაიკავა და ასევე ფინალში დამარცხდა 2012–13 „FA Women's Cup“-ში. 2015 წლის იანვარში ბრისტოლმა დაადასტურა, რომ დელ რიომ გუნდი დატოვა — მან 47 თამაშში 14 გოლი გაიტანა.

შემდეგ ის დაბრუნდა აშშ-ში და ხელი მოაწერა „Washington Spirit“-თან, რომელიც თამაშობს „National Women's Soccer League“-ში. 2015 წელს მან 11 მატჩში ორი საგოლე გადაცემა გააკეთა, თუმცა ტრავმის გამო სეზონი ნაადრევად დაასრულა. ტერფის ოპერაციის შემდეგ მან სრულად გამოტოვა 2016 წლის სეზონი.კარიერა გააგრძელა ესპანეთში, ამბიციურ „Segunda División“ კლუბში  ხოლო ერთი წლის შემდეგ გადავიდა „Madrid CFF“-ში.

## საერთაშორისო კარიერა
დელ რიო იყო 2000 წლის 18 წლამდე ევროპის ჩემპიონატის საუკეთესო ბომბარდირი, სადაც ესპანეთმა ისტორიაში პირველად ფინალამდე მიაღწია.

მრავალი წლის განმავლობაში იგი ესპანეთის ეროვნული ნაკრების ერთ-ერთი წამყვანი მოთამაშე იყო და 14 გოლი გაიტანა. მიუხედავად ამისა, მწვრთნელ იგნასიო კერედასთან კონფლიქტის შემდეგ იგი ბოლო წლებში ნაკრებში აღარ გამოუძახებიათ.

კატეგორია:ცოცხალი ადამიანები
კატეგორია:დაბადებული 5 თებერვალი
კატეგორია:დაბადებული 1982

## სქოლიო
გუატუსო (კანტონი)

**გუატუსოს კანტონი** () ― კანტონი ალახუელის პროვინციაში, კოსტა-რიკაში. 2022 წლის აღწერის მიხედვით, მუნიციპალიტეტის მოსახლეობა 18,316 ადამიანს შეადგენს, რაც 2011 წლის მაჩვენებელთან შედარებით 18.1 %-ით მეტია. კანტონის ფართობია 752.83 კმ². მოსახლეობის სიმჭიდროვეა 24.3 ადამიანი კმ²-ზე.

## რაიონები
გუატუსოს კანტონის რაიონებია:
# სან-რაფაელი
# ბუენავისტა
# კოტე
# კატირი

## შენიშვნა
## სქოლიო
კატეგორია:ალახუელის პროვინციის კანტონები
გრესია (კანტონი)

**გრესიის კანტონი** () ― კანტონი ალახუელის პროვინციაში, კოსტა-რიკაში. მდებარეობს ცენტრალური კორდილიერების მთისწინეთებზე, ცენტრალური ხეობის აღმოსავლეთ კიდეზე. აღმოსავლეთ კიდეზე. 2022 წლის აღწერის მიხედვით, მუნიციპალიტეტის მოსახლეობა 76,226 ადამიანს შეადგენს, რაც 2011 წლის მაჩვენებელთან შედარებით 0.9 %-ით ნაკლებია. კანტონის ფართობია 142.47 კმ². მოსახლეობის სიმჭიდროვეა 535 ადამიანი კმ²-ზე.

## რაიონები
გრესიის კანტონის რაიონებია:
# გრესია
# სან-ისიდრო
# სან-ხოსე
# სან-როკე
# ტაკარესი
# პუენტე-დე-პიედრა
# ბოლივარი

## შენიშვნა
## სქოლიო
კატეგორია:ალახუელის პროვინციის კანტონები
ევი ტემპლტონი

**ევი ჯეინ ტემპლტონი** (დ. 31 დეკემბერი, 2008) — ინგლისელი მსახიობი. იგი ყველაზე მეტად ცნობილია ლაურას როლით ვიდეოთამაშში *Silent Hill 2* (2024) და აგნეს დემილის როლით Netflix-ის სერიალში *Wednesday* (2025).

## ადრეული ცხოვრება
ევი ჯეინ ტემპლტონი დაიბადა ბარბადოსში 2008 წლის 31 დეკემბერს, ინგლისელი მშობლების ოჯახში. მას ჰყავს ერთი და, რომელიც მასზე ექვსი წლით უფროსია და პროფესიონალი ბალეტის მოცეკვავეა.

## კარიერა
ტემპლტონმა სამსახიობო დებიუტი 2022 წელს შეასრულა, როდესაც მცირე როლები მიიღო BBC-ის დრამატულ სერიალში *Life After Life* და Disney-ის ფილმში *Pinocchio*. მანამდე იგი მონაწილეობდა მიუზიკლ *Nativity*-ში გაერთიანებული სამეფოს ტურiს ფარგლებში და *Les Misérables*-ში ლონდონის უესტ-ენდზე.

2023 წელს ტემპლტონმა მიიღო თავისი პირველი მნიშვნელოვანი როლი საშინელებათა ფილმში *Lord of Misrule*. 2024 წელს მან გაახმოვანა ლაურა ვიდეოთამაშის რიმეიქში *Silent Hill 2* — როლი, რომელსაც იგი კვლავ შეასრულებს საშინელებათა ფილმში *Return to Silent Hill*. 2025 წელს მან განასახიერა აგნეს დემილი Netflix-ის კომედიურ-საშინელებათა სერიალის Wednesday-ის მეორე სეზონში.

## ფილმოგრაფია
### ფილმები
### ტელევიზია
### Video games
## სქოლიო
კატეგორია:XXI საუკუნის ინგლისელი მსახიობები
კატეგორია:ცოცხალი ადამიანები
სემ ბიუქენენი

**სემ ბიუქენანი** (დ. 21 ივნისი, 1997) — ინგლისელი ტელევიზიისა და კინოს მსახიობი. მის სატელევიზიო როლებს შორისაა „მამაცი გოგონები“ (2023). მის კინოროლებს შორისაა „უკან სიბნელეში“ (2024) და „ჩემი ბრალი: ლონდონი“ (2025).

## ადრეული ცხოვრება
სემ ბიუქენანი წარმოშობით კენტიდანაა. მან კოლეჯი დაამთავრა საშემსრულებლო ხელოვნების მიმართულებით, ხოლო 2019 წელს მიიღო ბაკალავრის ხარისხი *ArtsEd*-ის სამსახიობო პროგრამაზე.

## კარიერა
2021 წლის მაისსა და ივნისში ბიუქენანმა შეასრულა ფიტზის როლი ისტ-ენდერსში, სანამ პერსონაჟი დანით ჩადენილი დანაშაულის მსხვერპლი არ გახდა.
მან მონაწილეობა მიიღო *Grenfell Tower*-ის გამოძიების არაკომერციულ, სიტყვასიტყვით წარმოებაში, სახელწოდებით *Value Engineering*, რომელიც გადაიღეს და გავიდა *Channel 4*-ზე სახელწოდებით *Grenfell*.
2023 წელს მან შეასრულა ბაშის როლი ვიდეო თამაშში „ათი პაემანი“.
იმავე წელს იგი გამოჩნდა კატ სედლერის შექმნილ ბრიტანულ კომედიურ-დრამატულ სერიალში „მამაცი გოგონები“ ბილის შეყვარებული, ნიკის, როლში.
ის ასევე გამოჩნდა *Amazon Prime Video*-ს თრილერ სერიალში „ძალა“.

2024 წელს ბიუქენანი გამოჩნდა ნიკ შიმანსკის როლში ემი უაინჰაუსის ბიოგრაფიულ ფილმში „უკან სიბნელეში“.
ის გამოჩნდა *HBO*-ის კრიმინალურ დრამატულ სერიალში „მიიღე მილი ბლექი“.
იმავე წელს ასევე ითამაშა *BBC One*-ის დრამატული სერიალის „შერვუდი“ მეორე სეზონში, ნიკი ბრენსონის როლში.

2025 წელს ბიუქენანი გამოჩნდა ახალგაზრდულ რომანტიკულ დრამაში „ჩემი ბრალი: ლონდონი“.
იმავე წელს ის მთავარ როლში გამოჩნდა ფილმში „გზის მაძიებლები“ და ისი კნოპფლერთან ერთად დააარსა საკუთარი დამოუკიდებელი საპროდიუსერო კომპანია *Silent Knight*, რომლის პირველი ფილმიც მოკლემეტრაჟიანი ფილმი „დღის გამოშვება“ იყო, რომელიც ასევე ბიუკენენსის რეჟისორული დებიუტია, ფილმის სცენარის ავტორი და თანარეჟისორი ლუის ჯემისონია.

## შერჩეული ფილმოგრაფია
## რესურსები ინტერნეტში
* 

## სქოლიო
კატეგორია:ცოცხალი ადამიანები
კატეგორია:დაბადებული 21 ივნისი
კატეგორია:დაბადებული 1997
კატეგორია:დაბადებული XX საუკუნე
კატეგორია:დაბადებული 1990-იანები
კატეგორია:ინგლისელი მამაკაცები
კატეგორია:ინგლისელი მსახიობები
კატეგორია:ინგლისელი მამაკაცი მსახიობები
ნამნეშტ-ნად-ოსლავოუ

**ნამნეშტ-ნად-ოსლავოუ** () — ქალაქი ჩეხეთის რესპუბლიკის ვისოჩინის მხარეში, ქალაქი ტრჟებიჩის რაიონში მდებარეობს. ქალაქის ისტორიული ცენტრი კარგად არის შემონახული და ჩეხეთის კულტურული ძეგლის სტატუსი აქვს. 1986 წლიდან ქალაქი მასპინძლობს ხალხური მუსიკის ფესტივალს Folkové prázdny („ხალხური არდადეგები“).
მინი|ბაროკოს ხიდი
მინი|ქალაქის ციხესიმაგრე
მინი|წმინდა იოანე ნათლისმცემლის ეკლესია
## ადმინისტრაციული დაყოფა
ნამნეშტ-ნად-ოსლავოუ ოთხი მუნიციპალური ერთეულისგან შედგება:

*ნამნეშტ-ნად-ოსლავოუ
*იედოვი
*ოტრადიცე
*ზნატკი

## გეოგრაფია
ნამნეშტ-ნად-ოსლავოუ რაიონულ ცენტრ ტრჟებიჩიდან აღმოსავლეთით, დაახლოებით 20  კილომეტრში მდებარეობს, ხოლო ბრნოდან აღმოსავლეთით, 31 კილომეტრითაა დაცილებული. მუნიციპალიტეტის ტერიტორიის სამხრეთი ნაწილი, სადაც დასახლებული ტერიტორიის უმეტესი ნაწილი მდებარეობს, იევიშოვიცეს ზეგანზეა. ჩრდილოეთი ნაწილი კრჟიჟანოვის მთიანეთში მდებარეობს, სწორედ აქ არის ნამნეშტ-ნად-ოსლავოუს უმაღლესი წერტილი, რომელიც ზღვის დონიდან 455 მეტრზეა. ქალაქში მიედინება მდინარე ოსლავა.

## ისტორია
ნამნეშტი დაახლოებით 1220 წელს დაარსდა, ხოლო ისტორიულ წყაროებში პირველად 1234 წელს არის მოხსენიებული. ამ პერიოდში დასახლება ლომნიცეს ციხესიმაგრის მფლობელობაში იყო. XIV და XV საუკუნეებში მას ხშირად იპყრობდა და ანადგურებდა სხვადასხვა არმია. 1304 წელს ნამნეშტი გადაწვეს კუმანებმა, 1408 წელს კრავარჟელი დიდგვაროვანის ლაცკოს არმიამ, ხოლო ჰუსიტური ომების დროს სიგიზმუნდისა და ალბრეხტ II-ის არმიებმა.

1481 წლიდან 1563 წლამდე ნამმეშტი კვლავ ლომნიცეს დიდგაროვნების საკუთრება იყო. 1563 წელს ის ჟეროტინების ოჯახმა შეიძინა. იან უფროსმა ჟეროტინმა ძველი გოტიკური ციხესიმაგრე ახალი, დიდი რენესანსული რეზიდენციით შეცვალა. იანის მემკვიდრე კარლ უფროსმა ზიეროტინმა 1628 წელს მამული ალბრეხტ ვალენშტაინს მიჰყიდა, რომელმაც ის მალევე გაასხვისა ვერდენბერგების დიდგვაროვანთა ოჯახზე. ეს  ოჯახი ნამნეშტის მამულებს 1733 წლამდე ფლობდა. ხიდი ქანდაკებების სიმრავლით პირველ ადგილზეა მთელს მორავიაში, ხოლო ჩეხეთში მხოლოდ პრაღის ცნობილ კარლის ხიდს ჩამორჩება. 

ნამნეშტ-ნად-ოსლავოუს ციხე ქალაქის მთავარი ღირსშესანიშნაობა და ეროვნული კულტურული ძეგლია. ის ქალაქის თავზე, გორაკზე მდებარეობს. ციხე 1572–1579 წლებში აშენდა. დღეს ის ღიაა დამთვალიერებელთათვის. ციხესიმაგრის გარშემო ბაღია გაშენებული, სადაც ძვირფასი ჯიშის ხეებია დარგული.

## რესურსები ინტერნეტში
*

## სქოლიო
კატეგორია:ვისოჩინის მხარის ქალაქები
2026 წელი პაკისტანში

**ქვემოთ ჩამოთვლილი მოვლენები იყო როგორც მოსალოდნელი, ისე დაგეგმილი 2026 წლისთვის პაკისტანში. **

**2026 წელი პაკისტანის დამოუკიდებლობის 79-ე წელია.**

## მოქმედი პირები
### ფედერალური მთავრობა
## მოვლენები
### იანვარი
*2 იანვარი: ისლამაბადის ანტიტერორისტულმა სასამართლომ რამდენიმე ჟურნალისტსა და სოციალური მედიის აქტივისტს სამუდამო პატიმრობა მიუსაჯა 2023 წლის პაკისტანის პროტესტების დროს ძალადობის წაქეზების ბრალდებით.
*5 იანვარი: კარაჩიში დააკავეს სამი პირი, რომლებიც ეჭვმიტანილნი არიან „ბელუჯისტანის განმათავისუფლებელი არმიის“ (BLA) თავდასხმების სასარგებლოდ დაგეგმვაში.
*11 იანვარი: ისლამაბადში, ქორწილში გაზის ბალონის აფეთქების შედეგად რვა ადამიანი დაიღუპა.
*12 იანვარი: ხაიბერ-პახტუნხვას პროვინციის ტანკის რაიონში, პოლიციის ავტომობილზე განხორციელებული ბომბდამშენი თავდასხმის შედეგად ექვსი პოლიციელი დაიღუპა.
*15 იანვარი: ბელუჯისტანის ხარანის რაიონში, პოლიციის განყოფილებასა და ორ ბანკზე თავდასხმისას BLA-ს თორმეტი მებრძოლი ლიკვიდირდა.
*17 იანვარი:
**სარგოდჰაში, ძლიერი ნისლის გამო, სატვირთო ავტომობილი არხში გადავარდა, რის შედეგადაც 14 ადამიანი დაიღუპა, ხოლო ცხრა დაშავდა.
**ბელუჯისტანში, მაკრანის სანაპირო მაგისტრალზე ავტობუსი გადაბრუნდა. დაიღუპა 10 და დაშავდა 36 ადამიანი.
*19 იანვარი: გილგიტ-ბალტისტანში 6.0 მაგნიტუდის სიმძლავრის მიწისძვრა მოხდა, რამაც ღიზერის რაიონში ერთი ადამიანი იმსხვერპლა და 20 სახლი დააზიანა.
*23 იანვარი:
**ხაიბერ-პახტუნხვას პროვინციის ჩიტრალის რაიონში ზვავის ჩამოწოლის შედეგად ცხრა ადამიანი დაიღუპა.
**დერა-ისმაილ-ხანის რაიონში, ერთ-ერთი თემის ლიდერის რეზიდენციაში გამართულ ქორწილში, დაბომბვით განხორციელებული აფეთქების შედეგად შვიდი ადამიანი დაიღუპა.
*24 იანვარი:
**ლაჰორში, ერთ-ერთ სასტუმროში გაჩენილი ხანძრის შედეგად სულ მცირე სამი ადამიანი დაიღუპა.
**ისლამაბადის სასამართლომ უფლებადამცველ იმაან მაზარს და მის მეუღლეს, ჰადი ალი ჩათჰას, 17 წლით თავისუფლების აღკვეთა მიუსაჯა სოციალური მედიის საშუალებით სახელმწიფოსა და უსაფრთხოების ინსტიტუტების დისკრედიტაციის ბრალდებით.

### მარტი
*26 მარტი: პაკისტანის სუპერ ლიგის მეთერთმეტე სეზონის დაწყება.

## უქმე დღეები
*5 თებერვალი: ქაშმირის სოლიდარობის დღე
*23 მარტი: პაკისტანის დღე
*21–23 მარტი: ეიდ ალ-ფიტრი
*1 მაისი: მშრომელთა საერთაშორისო დღე
*27–29 მაისი: ყურბან-ბაირამი
*25–26 ივნისი: აშურა
*14 აგვისტო: დამოუკიდებლობის დღე
*25 აგვისტო: მაულიდი
*9 ნოემბერი: იქბალის დღე
*25 დეკემბერი: ქუაიდ-ე-აზამის დღე

## გარდაცვლილები
*5 იანვარი: მაულანა ფაზლ-ურ-რაჰიმ აშრაფი, 81 წლის, ისლამელი სწავლული, „ვიფაქ-ულ-მადარის ალ-არაბიას“ მფარველი.
*22 იანვარი: ჯამშედ ხანი, პოლიტიკოსი.

## იხილეთ აგრეთვე
### ქვეყნის მიმოხილვა
*პაკისტანი
*პაკისტანის ეკონომიკა
*პაკისტანის ისტორია
*პაკისტანის პოლიტიკური სისტემა

### მიმდინარე პერიოდთან დაკავშირებული ვადები
*2026
*XXI საუკუნე

## სქოლიო
კატეგორია:2026 წელი პაკისტანში
კატეგორია:2026 წელი ქვეყნების მიხედვით
კატეგორია:2026 წელი აზიაში
კატეგორია:2020-იანი წლები პაკისტანში
კატეგორია:XXI საუკუნის წლები პაკისტანში
სან-კარლოსი (კანტონი)

**სან-კარლოსის კანტონი** () ― კანტონი ალახუელის პროვინციაში, კოსტა-რიკაში. 2022 წლის აღწერის მიხედვით, მუნიციპალიტეტის მოსახლეობა 198,742 ადამიანს შეადგენს, რაც 2011 წლის მაჩვენებელთან შედარებით 21.4 %-ით მეტია. კანტონის ფართობია 3,352.14 კმ². მოსახლეობის სიმჭიდროვეა 59.3 ადამიანი კმ²-ზე.

## რაიონები
# კესადა
# ფლორენსია
# ბუენავისტა
# აგუას-სარკასი
# ვენესია
# პიტალი
# ლა-ფორტუნა
# ლა-ტიგრა
# ლა-პალმერა
# ვენადო
# კუტრისი
# მონტერეი
# პოკოსოლი

## შენიშვნა
## სქოლიო
კატეგორია:ალახუელის პროვინციის კანტონები
პალმარესი (კანტონი)

**პალმარესის კანტონი** () ― კანტონი ალახუელის პროვინციაში, კოსტა-რიკაში. 2022 წლის აღწერის მიხედვით, მუნიციპალიტეტის მოსახლეობა 39,148 ადამიანს შეადგენს, რაც 2011 წლის მაჩვენებელთან შედარებით 12.8 %-ით მეტია. კანტონის ფართობია 38.94 კმ². მოსახლეობის სიმჭიდროვეა 1,005.3 ადამიანი კმ²-ზე.

## რაიონები
პალმარესის კანტონის რაიონები:
# პალმარესი
# სარაგოსა
# ბუენოს-აირესი
# სანტიაგო
# კანდელარია
# ესკიპულასი
# ლა-გრანხა

## შენიშვნა
## სქოლიო
კატეგორია:ალახუელის პროვინციის კანტონები
ოროტინა (კანტონი)

**ოროტინის კანტონი** () ― კანტონი ალახუელის პროვინციაში, კოსტა-რიკაში. 2022 წლის აღწერის მიხედვით, მუნიციპალიტეტის მოსახლეობა 24,217 ადამიანს შეადგენს, რაც 2011 წლის მაჩვენებელთან შედარებით 19.1 %-ით მეტია. კანტონის ფართობია 145.1 კმ². მოსახლეობის სიმჭიდროვეა 166.9 ადამიანი კმ²-ზე.

## რაიონები
ოროტინის კანტონის რაიონებია:
# ოროტინა
# ელ-მასტატე
# ასიენდა-ვიეხა
# კოიოლარი
# ლა-სეიბა

## შენიშვნა
## სქოლიო
კატეგორია:ალახუელის პროვინციის კანტონები
ალახუელა (კანტონი)

**ალახუელის კანტონი** () ― კანტონი ალახუელის პროვინციაში, კოსტა-რიკაში. 2022 წლის აღწერის მიხედვით, მუნიციპალიტეტის მოსახლეობა 322,143 ადამიანს შეადგენს, რაც 2011 წლის მაჩვენებელთან შედარებით 26.4 %-ით მეტია. კანტონის ფართობია 391.62 კმ². მოსახლეობის სიმჭიდროვეა 822.6 ადამიანი კმ²-ზე. კანტონის ეკონომიკის წამყვანი დარგებია ყავის, მარწყვისა და დეკორატიული ყვავილების მოყვანა. 

## რაიონები
ალახუელის კანტონის რაიონებია:
# ალახუელა
# სან-ხოსე
# კარისალი 
# სან-ანტონიო
# გუაკიმა
# სან-ისიდრო 
# საბანილია
# სან-რაფაელი
# რიო-სეგუნდო
# დესამპარადოსი
# ტურუკარესი
# ტამბორი
# გარიტა
# სარაპიკი

## შენიშვნა
## სქოლიო
კატეგორია:ალახუელის პროვინციის კანტონები
სან-მატეო (კანტონი)

**სან-მატეოს კანტონი** () ― კანტონი ალახუელის პროვინციაში, კოსტა-რიკაში. 2022 წლის აღწერის მიხედვით, მუნიციპალიტეტის მოსახლეობა 6,952 ადამიანს შეადგენს, რაც 2011 წლის მაჩვენებელთან შედარებით 13.3 %-ით მეტია. კანტონის ფართობია 125 კმ². მოსახლეობის სიმჭიდროვეა 55.6 ადამიანი კმ²-ზე.

## რაიონები
სან-მატეოს კანტონის რაიონებია:
# სან-მატეო
# დესმონტე
# ხესუს-მარია
# ლაბრადორი

## შენიშვნა
## სქოლიო
კატეგორია:ალახუელის პროვინციის კანტონები
უპალა (კანტონი)

**უპალის კანტონი** () ― კანტონი ალახუელის პროვინციაში, კოსტა-რიკაში. 2022 წლის აღწერის მიხედვით, მუნიციპალიტეტის მოსახლეობა 57,361 ადამიანს შეადგენს, რაც 2011 წლის მაჩვენებელთან შედარებით 30.5 %-ით მეტია. კანტონის ფართობია 1,592.67 კმ². მოსახლეობის სიმჭიდროვეა 36 ადამიანი კმ²-ზე.

## რაიონები
უპალის კანტონის რაიონებია:
# უპალა
# აგუას-კლარასი
# სან-ხოსე
# ბიხაგუა
# დელისიასი
# როს-რიოსი
# იოლილიალი
# კანალეტე

## შენიშვნა
## სქოლიო
კატეგორია:ალახუელის პროვინციის კანტონები
ბრტნიცე

**ბრტნიცე** () — ქალაქი ჩეხეთის რესპუბლიკის ვისოჩინის მხარეში, ქალაქი იჰლავის რაიონში მდებარეობს. ქალაქის ისტორიული ცენტრი კარგად არის შემონახული და ჩეხეთის კულტურული ძეგლის სტატუსი აქვს.
მინი|ბრტნიცეს ციხესიმაგრე
მინი|წმინდა იაკობის ეკლესია
მინი|იოზეფ ჰოფმანის სახლმუზეუმი
## ადმინისტრაციული დაყოფა
ბრტნიცე 10 მუნიციპალური ერთეულისგან შედგება:

*ბრტნიცე
*დოლნი-სმრჩნე
*იესტრჟები
*კომაროვიცე
*მალე
*პანსკა-ლჰოტა
*პრჟიმელკოვი
*პრჟისეკა
*სტრჟიჟოვი
*უჰრჟინოვიცე

## სახელწოდება
სახელწოდება ძველი ჩეხური სიტყვიდან brtě-დან მომდინარეობს, რაც  „საფუტკრეებს“ ნიშნავს. ამ ადგილზე ისტორიულად მრავლად ჰყავდათ ფუტკარი.

## გეოგრაფია
ბრტნიცე რეგიონალურ ცენტრ იჰლავიდან სამხრეთ-აღმოსავლეთით, დაახლოებით 11 კილომეტრში მდებარეობს. ქალაქის ტერიტორია კრჟიჟანოვის მთიანეთშია გაშლილი. მუნიციპალიტეტის ტერიტორიაზე მდებარე ყველაზე მაღალი წერტილის სიმაღლე 663 მეტრია ზღვის დონიდან. ქალაქში მიედინება მდინარე ბრტნიცე.

## ისტორია
ბრტნიცეს ისტორიულ წყაროებში პირველად 1234 წელს არის მოხსენიებული. ამ წელს მეფე ვაცლავ I-მა პრჟედკლაშტერჟიში მდებარე მონასტერს შესწირა. 1410 წლიდან 1623 წლამდე ბრტნიცე ვალდშტაინების დიდგვაროვანთა ოჯახის წარმომადგენელ ბრტნიცკებს ეკუთვნოდათ. მათი მმართველობის დროს ბრტნიცე განვითარდა და ახალი ციხე აშენდა. 1588 წელს ციხესიმაგრის გვერდით აშენდა ეკლესია, რომელიც წმინდა მათეს სახელზე აკურთხეს. ხიდების გარდა სვობოდის მოედნის მთავარი ღირსშესანიშნაობა 1580 წელს აგებული რენესანსის სტილის მერიაა..

ქალაქის მთავარ მოედანზე მდებარე არქიტექტორ იოზეფ ჰოფმანის სახლმუზეუმი ერთ-ერთი გამორჩეული ღირსშესანიშნაობაა. 2006 წლიდან შენობას ვენის გამოყენებითი ხელოვნების მუზეუმის მხარდაჭერით მართავს ქალაქ ბრნოს მორავიის გალერეა.

მოედნის მახლობლად მდებარეობს წმინდა იაკობის ტაძარი. ეს არის 1776–1784 წლების მარტივად ნაგები ბაროკოს სტილის ნაგებობა, რომელმაც აქ მანამდე მდგარი შუა საუკუნეების ტაძარი ჩაანაცვლა. ეკლესიაში ხელოვნების ძვირფასი ნიმუშებია დაცული.

ბრტნიცეს ციხე ქალაქის ცენტრის მახლობლად არსებულ გორაკზე მდებარეობს. ეს არის რენესანსის სტილის ციხესიმაგრის უნიკალური დიდი კომპლექსი ბაროკოს სტილის მოდიფიკაციებით. ისტორიული წყაროების მიხედვით აქ ეს ციხესიმაგრე უკვე იდგა 1400 წელს. 1650–1655 წლებში ციხესიმაგრეს ბაროკოს სტილის რესტავრაცია ჩაუტარდა. ციხესიმაგრის გარშემო 1817 წელს ინგლისური სტილის ბაღი გააშენეს. ციხესიმაგრეში განთავსებულია ექსპოზიციები შუა საუკუნეების წამებისა და შავი ჭირის ეპიდემიების ისტორიის შესახებ. ციხის კომპლექსის გვერდით მდებარეობს ყოფილი მინიმების ორდენის მონასტერი და  ნეტარი ჯულიანა კოლალტოელის ეკლესია.

როკშტეინის ციხის ნანგრევები სოფელ პანსკა-ლჰოტასთან ახლოს მდებარეობს. ადრეული გოტიკური ციხესიმაგრე XV საუკუნეში მატიაშ ჰუნიადის არმიამ დაიპყრო და დაანგრია.

## რესურსები ინტერნეტში
*

## სქოლიო
კატეგორია:ვისოჩინის მხარის ქალაქები
სამარხი (მრავალმნიშვნელოვანი)

საკუთარი სახელი **სამარხი** შეიძლება აღნიშნავდეს:

*სამარხი — მიცვალებულის დასაკრძალავი ორმო
*სამარხი (ვაზის ჯიში) — ვაზის ქართული ენდემური ჯიში
*სამარხი (სახსარი) — მიცვალებულის დასაკრძალავი ხარჯი ძველ საქართველოში
მეგალენცეფალური ლეიკოენცეფალოპათია ქერქქვეშა კისტებით

მინი|MLC-ის მქონე პაციენტის მაგნიტურ-რეზონანსული გამოსახულება T2 რეჟიმში. აღინიშნება მეგალენცეფალია, თეთრი ნივთიერების პათოლოგიური კერები და ქერქქვეშა კისტური წარმონაქმნები.
**მეგალენცეფალური ლეიკოენცეფალოპათია ქერქქვეშა კისტებით** (ინგ. **MLC** - **M**egalencephalic **l**eukoencephalopathy with subcortical **c**ysts. ასევე ცნობილი, როგორც **ვან დერ კნააპის დაავადება**) — ცენტრალური ნერვული სისტემის მემკვიდრეობითი მადემიელინებელი დაავადება. დაავადებულებს აღენიშნებათ მეგალენცეფალია (შესაბამისად, მაკროცეფალია), ქერქქვეშა ლეიკოენცეფალოპათია და თეთრი ნივთიერების კისტური დეგენერაცია. 75% შემთხვევაში გამომწვევი მიზეზია აუტოსომურ-რეცესიული მუტაცია 22-ე ქრომოსომის MLC1 გენში, რომელიც, ძირითადად, ასტროციტებში გვხვდება. MLC1 გენის პროდუქტის ფუნქცია უცნობია, თუმცა, არსებობს ვარაუდი, რომ ის წარმოადგენს მემბრანის ინტეგრალურ სატრანსპორტო ცილას. დიაგნოზის დასასმელად გამოიყენება მაგნიტურ-რეზონანსული გამოსახულება და გენეტიკური ტესტირება.

## რესურსები ინტერნეტში 
* Megalencephalic leukoencephalopathy with subcortical cysts - Radiopaedia

კატეგორია:ნერვული სისტემის დაავადებები
ქალასშიგა დოლიქოექტაზია

[მინი|ვერტებრობაზილარული დოლიქოექტაზია [ფაბრის დაავადება|ფაბრის დაავადების მქონე პაციენტში. მაგნიტურ-რეზონანსული ანგიოგრამა.]]
**ქალასშიგა დოლიქოექტაზია** — თავის ტვინის არტერიების პათოლოგიური მდგომარეობა, რა დროსაც ისინი ანომალიურად გრძელი და დიდი დიამეტრის მქონეა. ყველაზე ხშირია ხერხემლისა და ბაზილარული არტერიების (ვერტებრობაზილარული), ისევე, როგორც შიგნითა საძილე არტერიის დოლიქოექტაზია. დაავადების მექანიზმი მოიცავს სისხლძარღვის შემაერთებელი ქსოვილის აგებულების ცვლილებას. ვერტებრობაზილარულმა დოლიქოექტაზიამ შეიძლება გამოიწვიოს კრანიალური ნერვების (განსაკუთრებით V, VI, VII, VIII, IX) კომპრესია და, შესაბამისად, მათი დეფიციტის სიმპტომები, ხოლო შიგნითა საძილე არტერიის დოლიქოექტაზია ძირითადად იწვევს მხედველობის დარღვევებს.

## რესურსები ინტერნეტში 
* Dolichoectasia - Radiopaedia

კატეგორია:ნერვული სისტემის დაავადებები